1927. gada Pasaules čempionāts šahā sievietēm
Pirmais Pasaules čempionāts šahā sievietēm notika 1927. gada jūlijā Londonā. Turnīrā piedalījās 12 dalībnieces, to izspēlēja pēc apļa sistēmas. Turnīrs beidzās ar pārliecinošu Veras Menčikas uzvaru — 10½ punkti no 11 iespējamiem. Līdz ar to viņa kļuva par pirmo pasaules šaha čempioni. Par pusotru punktu no uzvarētājas atpalika Katarīna Beskova. Trešo vietu ieņēma Paula Kalmara-Volfa — 7 punkti.